proxectonos/corpus_dominio_legal_administrativo_tmp huggingface dataset:
ORDE do 7 de maio de 2012 pola que se dispón o cesamento dun vogal do Consello de Administración da Autoridade Portuaria de Vigo.
Consellería do Medio Rural e do Mar — II. Autoridades e persoal — 15/05/2012

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
Por proposta do presidente do ente público Portos do Estado, o cesamento de Gabriel Argüelles Pintos, como vogal no Consello de Administración da Autoridade Portuaria de Vigo, agradecéndolle os servizos prestados.
Santiago de Compostela, 7 de maio de 2012.
ORDE do 7 de maio de 2012 pola que se dispón o cesamento dun vogal do Consello de Administración da Autoridade Portuaria de Marín e Ría de Pontevedra.
Consellería do Medio Rural e do Mar — II. Autoridades e persoal — 15/05/2012

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
Por proposta do presidente do ente público Portos do Estado, o cesamento de Juan Ignacio Grau Albert, como vogal no Consello de Administración da Autoridade Portuaria de Marín e Ría de Pontevedra, agradecéndolle os servizos prestados.
Santiago de Compostela, 7 de maio de 2012.
RESOLUCIÓN do 21 de abril de 2012 pola que se publica o plan de estudos da titulación oficial de máster universitario en Creación, Dirección e Innovación na Empresa.
Universidade de Vigo — III. Outras disposicións — 15/05/2012

Obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANECA).
Establecido o carácter oficial do título por Acordo do Consello de Ministros do 15 de abril de 2011 (publicado no BOE do 11 de maio de 2011 por Resolución da Secretaría Xeral de Universidades do 26 de abril de 2011).
Para os efectos do cumprimento do previsto no artígo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no
Boletín Oficial do Estado
(BOE) e no
Diario Oficial de Galicia
(DOG), neste caso, de primeiro inciso do número 5.1 da Memoria para a solicitude de verificación de títulos oficiais segundo o anexo I do Real decreto 1393/2007, do 29 de outubro, segundo comunicado do 14 de outubro de 2008 da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título de máster universitario en Creación, Dirección e Innovación na Empresa, que se recolle no anexo a esta resolución.
Vigo, 21 de abril de 2012.
Rama de coñecemento: Ciencias Sociais e Xurídicas.
Universidades participantes: Vigo.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos do máster.
Para a obtención do título de máster universitario en Creación, Dirección e Innovación na Empresa, o alumnado deberá superar os 90 ECTS dos que consta o máster.
RESOLUCIÓN do 21 de abril de 2012 pola que se publica o plan de estudos da titulación oficial de máster universitario en Biotecnoloxía Avanzada.
Universidade de Vigo — III. Outras disposicións — 15/05/2012

Obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANECA).
Establecido o carácter oficial do título por Acordo do Consello de Ministros do 11 de febreiro de 2011 (publicado no BOE do 16 de marzo de 2011 por Resolución da Secretaría Xeral de Universidades do 25 de febreiro de 2011).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no
Boletín Oficial del Estado
(BOE) e no
Diario Oficial de Galicia
(DOG), neste caso, do primeiro inciso do número 5.1 da Memoria para a solicitude de verificación de títulos oficiais segundo o anexo do Real decreto 1393/2007, do 29 de outubro, segundo comunicado do 14 de outubro de 2008, da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título de máster universitario en Biotecnoloxía Avanzada, que se recolle no anexo a esta resolución.
Vigo, 21 de abril de 2012.
Rama de coñecemento: Ciencias.
Universidades participantes: A Coruña e Vigo.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos do máster.
Para a obtención do título de máster universitario en Biotecnoloxía Avanzada, o alumnado deberá superar 72 ECTS obrigatorios e optar por unha das especialidades ofertadas, que se corresponden cos módulos III, IV ou V, cursando 15 créditos da especialidade e 3 ECTS que se escollerán entre as outras especialidades.
RESOLUCIÓN do 4 de maio de 2012 pola que se convocan as VI Xornadas Nacionais de Defensa da Competencia: Competencia e Protección de Consumidores.
Escola Galega de Administración Pública — III. Outras disposicións — 15/05/2012

Dentro do plan de actividades da Escola Galega de Administración Pública para o ano 2012 e de acordo coas funcións atribuídas pola Lei 4/1987, do 27 de maio, de creación da escola, e pola Lei 10/1989, do 10 de xullo, de modificación da anterior, convócanse, en colaboración co Consello Galego da Competencia, as VI Xornadas Nacionais de Defensa da Competencia: Competencia e Protección de Consumidores, conforme as seguintes bases:
1. Obxectivos.
Analizar as cuestións que suscita a protección dos consumidores por prácticas contrarias á libre competencia e a necesaria resposta institucional para dotarse de mecanismos eficientes de reacción e solución de conflitos.
2. Contidos.
Serán tratados, entre outros, os seguintes temas:
– Dereito da competencia, globalización e Europa.
– Marco institucional da protección do consumidor e a defensa da competencia.
– A perspectiva do consumidor na investigación dos ilícitos anticompetitivos.
– O benestar do consumidor como paradigma do dereito da competencia.
– Regulación comercial, libre competencia e protección dos consumidores.
– A indemnización dos danos e perdas causados ao consumidor por unha infracción da lexislación de competencia.
3. Destinatarios.
Membros das autoridades da competencia españolas, empregados públicos das distintas administracións públicas, en especial da Administración local de Galicia, empresarios, profesionais liberais e membros da comunidade académica.
4. Desenvolvemento.
Estas xornadas desenvolveranse na Escola Galega de Administración Pública (EGAP) os días 24 e 25 de maio de 2012.
Duración: 10 horas lectivas.
5. Número de prazas.
Limitado pola capacidade do local.
6. Solicitudes.
A inscrición é gratuíta.
Para inscribirse encha o formulario anexo e envíeo por correo electrónico ao seguinte enderezo: informacion@consellogalegodacompetencia.es (recibirá un correo electrónico confirmando a inscrición).
As persoas interesadas poderán acceder ao boletín de inscrición e ao resto de
información destas xornadas na páxina web do Consello Galego da Competencia
(http://www.consellogalegodacompetencia.es/) e da EGAP (http://egap.xunta.es/).
7. Prazo.
O prazo de presentación de solicitudes finalizará o día 18 de maio de 2012.
8. Modificacións.
A EGAP reserva para si a facultade de interpretar e de resolver as incidencias que poidan xurdir no desenvolvemento destas xornadas, así como a facultade de cancelalas se o escaso número de solicitudes non xustificase a súa realización.
9. Certificado de asistencia.
Será entregado un certificado de asistencia, ao final das xornadas, a aquelas persoas inscritas que participasen asiduamente, e sempre que a súa asistencia sexa igual ou superior ao 85% das horas lectivas programadas. Neste documento aparecerán de forma expresa o contido, a data e o lugar de realización destas xornadas.
Santiago de Compostela, 4 de maio de 2012.
RESOLUCIÓN do 4 de maio de 2012 pola que se lles dá publicidade ás axudas concedidas ao abeiro da Orde do 12 de maio de 2011 pola que se establecen as bases reguladoras para a concesión, en réxime de concorrencia competitiva, de axudas en materia de traballo en igualdade das mulleres de Galicia, cofinanciadas parcialmente polo Fondo Social Europeo (Diario Oficial de Galicia número 102, do 27 de maio de 2011).
Consellería de Traballo e Benestar — III. Outras disposicións — 15/05/2012

O artigo 15.1 da orde reguladora dispón que a consellería publicará as subvencións concedidas ao abeiro desta orde no
Diario Oficial de Galicia
, na páxina web oficial e nos rexistros públicos referidos.
De acordo co exposto,
Ordenar a publicación no Diario Oficial de Galicia das subvencións concedidas con cargo á seguinte aplicación orzamentaria:
12.03.324A.474.1-Liña I: axudas para a implantación de plans de igualdade.
Santiago de Compostela, 4 de maio de 2012.
CORRECCIÓN de erros. Orde do 4 de maio de 2012 pola que se regulan os criterios de repartición e a convocatoria de subvencións de forma individual e mediante o sistema de xestión compartida da liña en concorrencia non competitiva e da liña en concorrencia competitiva, destinadas a entidades locais da Comunidade Autónoma de Galicia, do Fondo de Compensación Ambiental.
Consellería de Presidencia, Administracións Públicas e Xustiza — III. Outras disposicións — 15/05/2012

Advertido erro na citada orde, publicada no
Diario Oficial de Galicia
núm. 87, do 8 de maio de 2012, cómpre facer a seguinte corrección:
Na páxina 17128, no artigo 20, letra f), número 6, onde di: «Que a entidade local aprobou no prazo legalmente establecido o seu orzamento vixente e non o ten prorrogado: 1 punto», debe dicir: «Que a entidade local aprobou no prazo legalmente establecido o seu orzamento vixente e non o ten prorrogado: 2 puntos».
ORDE do 4 de maio de 2012 pola que se amplía o prazo de xustificación previsto na Orde do 6 de xullo de 2011 pola que se establecen as bases para a concesión, en réxime de concorrencia competitiva, das axudas de apoio á etapa predoutoral do Plan Galego de Investigación, Innovación e Crecemento 2011-2015 (Plan I2C).
Consellería de Cultura, Educación e Ordenación Universitaria — III. Outras disposicións — 16/05/2012

O 15 de xullo de 2011 publicouse no Diario Oficial de Galicia n.º 136 a Orde do 6 de xullo de 2011 pola que se establecen as bases para a concesión, en réxime de concorrencia competitiva, das axudas de apoio á etapa predoutoral do Plan Galego de Investigación, Innovación e Crecemento 2011-2015 (Plan I2C), a cal, no seu artigo 8, punto b, establece os prazos para presentar polos beneficiarios a documentación xustificativa exixida para proceder ao libramento da subvención.
Debido ao seu carácter financiable polo Fondo Social Europeo (FSE), as obrigas exixidas que debe cumprir o beneficiario no citado punto son as recollidas no Regulamento n.º 1083/2006 do Consello, do 11 de xullo de 2006, polo que se establecen as disposicións xerais relativas ao Fondo Europeo de Desenvolvemento Rexional, ao Fondo Social Europeo e ao Fondo de Cohesión así como as da Orde TIN/2965/2008, do 14 de outubro, pola que se determinan os gastos subvencionables polo Fondo Social Europeo durante o período de programación de 2007-2013.
Diante da complexidade dos trámites para a obtención, elaboración e presentación da xustificación exixida ás universidades beneficiarias, na Orde do 24 de novembro de 2011 modificouse o artigo 8 de xeito que se amplía o prazo de xustificación, establecendo como data límite para o segundo pagamento semestral (mensualidades de xuño a novembro) o 20 de decembro da anualidade correspondente; pero séguese mantendo a mesma problemática para o primeiro pagamento semestral de cada anualidade, onde a data límite de xustificación do 31 de maio (mensualidades de decembro a maio inclusive) resulta insuficiente.
En consecuencia,
Artigo 1.
Ampliar o prazo de xustificación do primeiro pagamento de cada anualidade ata o 30 de xullo.
Santiago de Compostela, 4 de maio de 2012.
RESOLUCIÓN do 2 de maio de 2012, da Dirección Xeral de Innovación e Xestión da Saúde Pública, pola que se fai pública a realización dun curso homologado de nivel cualificado para a obtención do carné de aplicador/manipulador de biocidas.
Consellería de Sanidade — III. Outras disposicións — 16/05/2012

A Orde do 30 de xullo de 1997, conxunta das consellerías de Agricultura, Gandaría e Montes e de Sanidade e Servizos Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo comunicarán, aos organismos responsables, na Comunidade Autónoma, a homologación dos ditos cursos e no seu artigo 9 a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vai celebrar.
En consecuencia, anúnciase a realización dun curso de aplicador/manipulador de biocidas, nivel cualificado, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Centro de Formación ICA, S.L., de acordo coas seguintes bases:
1. Denominación do curso.
Curso para a capacitación de aplicadores/manipuladores de produtos biocidas. Nivel cualificado.
2. Entidade organizadora.
Centro de Formación ICA, S.L.
3. Data.
Os días 24, 25 e 31 de maio de 2012 e 1, 7, 8, 14, 15, 21, 22, 28 e 29 de xuño de 2012.
4. Lugar de celebración.
Centro de Formación ICA, S.L., rúa Portela, n.º 12, interior (O Calvario), 36205 Vigo, Pontevedra.
5. Número de prazas.
Máximo 20 alumnos.
6. Dirixido a:
Responsables técnicos das empresas que apliquen e/ou manipulen produtos biocidas.
7. Criterios de selección.
Por rigorosa orde de recepción de inscricións.
8. Presentación de solicitudes.
Solicitude segundo modelo anexo.
9. Programa:
10. Certificado de superación do curso.
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e en caso de superalas expedirá o certificado correspondente co cal poderá solicitar á Dirección Xeral de Innovación e Xestión da Saúde Pública da Consellería de Sanidade, o carné de aplicador/manipulador de biocidas, nivel cualificado.
Santiago de Compostela, 2 de maio de 2012.
RESOLUCIÓN do 8 de maio de 2012, do tribunal designado para cualificar as probas de constatación da competencia profesional para o desempeño das funcións de xestor de transporte en empresas de transporte por estrada, pola que se fan públicos a data, a hora e o lugar de realización dos exercicios.
Consellería de Medio Ambiente, Territorio e Infraestruturas — III. Outras disposicións — 16/05/2012

En sesión que tivo lugar o 7 de maio de 2012, o tribunal designado pola Resolución da Dirección Xeral de Mobilidade do 15 de marzo de 2012 para cualificar as probas de constatación da competencia profesional para o desempeño das funcións de xestor de transporte en empresas de transporte por estrada,
Primeiro. Os exercicios da primeira convocatoria do ano 2012 das probas de constatación da competencia profesional para o desempeño das funcións de xestor de transporte en empresas de transporte por estrada terán lugar o 2 de xuño de 2012 no Pazo de Congresos e Exposicións de Galicia (rúa Miguel Ferro Caaveiro s/n, San Lázaro, Santiago de Compostela).
Segundo. Os/as aspirantes que fosen admitidos/as para a realización das probas serán citados/as en chamamento único segundo a seguinte distribución:
a) Transporte interior e internacional de mercadorías: todos eles/as ás 9.00 horas.
b) Transporte interior e internacional de viaxeiros: todos eles/as ás 16.00 horas.
Terceiro. Os/as aspirantes deberán presentarse provistos/as de DNI en vigor ou doutro documento fidedigno acreditativo da súa identidade, ao xuízo do tribunal, tamén en vigor; a súa falta dará lugar á non admisión do/a aspirante á realización das probas. Recoméndaselles igualmente aos/ás aspirantes que concorran provistos/as da copia da solicitude de admisión e da folla xustificativa do pagamento das taxas de exame.
Así mesmo, deberán dispor dun lapis do número 2 e goma de borrar para realizar o exame, de xeito que se poida efectuar a súa corrección mediante mecanismos automatizados. Poderán tamén levar máquinas calculadoras sen memoria RAM para realizaren as operacións matemáticas que resulten necesarias.
Cuarto. Non se permitirá o acceso nin a tenza no recinto onde se realizarán os exercicios de teléfonos móbiles, axendas ou demais dispositivos de carácter electrónico, agás o indicado no punto anterior respecto das máquinas calculadoras. Do mesmo xeito, queda prohibido o acceso con calquera outro material ou instrumento de que se poida valer o/a aspirante para auxiliarse na realización das probas.
Advírtese que non haberá servizo de recolla de teléfonos móbiles.
Santiago de Compostela, 8 de maio de 2012.
RESOLUCIÓN do 16 de maio de 2012, de declaración de vacante no cargo do Valedor do Pobo.
Parlamento de Galicia — II. Autoridades e persoal — 18/05/2012

Presentada a renuncia ás funcións de Valedor do Pobo polo titular da institución, Benigno López González, de acordo co previsto no artigo 5.1.1.ª da Lei 6/1984, do 5 de xuño, e de conformidade co disposto no punto segundo do citado precepto, declaro a vacante no cargo, para os efectos oportunos.
Santiago de Compostela, 16 de maio de 2012.
RESOLUCIÓN do 21 de abril de 2012 pola que se publica o plan de estudos da titulación oficial de máster universitario en Nutrición.
Universidade de Vigo — III. Outras disposicións — 21/05/2012

Obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANECA).
Establecido o carácter oficial do título por Acordo do Consello de Ministros do 15 de abril de 2011 (publicado no BOE do 11 de maio de 2011 por Resolución da Secretaría Xeral de Universidades do 26 de abril de 2011).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no
Boletín Oficial del Estado
(BOE) e no
Diario Oficial de Galicia
(DOG), neste caso, do primeiro inciso do número 5.1 da Memoria para a solicitude de verificación de títulos oficiais segundo o anexo I do Real decreto 1393/2007, do 29 de outubro, segundo comunicado do 14 de outubro de 2008 da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título de máster universitario en Nutrición, que se recolle no anexo a esta resolución.
Vigo, 21 de abril de 2012.
Rama de coñecemento: Ciencias da Saúde.
Universidades participantes: Vigo.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos do máster.
Para a obtención do título de máster universitario en Nutrición, o alumnado deberá superar os 60 ECTS de que consta o máster.
O módulo 0, de competencias mínimas, está composto de 4 materias, que só serán obrigatorias para o alumnado que, segundo a súa solicitude de acceso, considere a Comisión Académica do máster. Procederase á matrícula nunha, dúas, tres ou todas as materias deste módulo tras o informe da comisión, valorando as necesidades do alumnado.
RESOLUCIÓN do 21 de abril de 2012 pola que se publica o plan de estudos da titulación oficial de máster universitario en Edición.
Universidade de Vigo — III. Outras disposicións — 21/05/2012

Obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANECA).
Establecido o carácter oficial do título por Acordo do Consello de Ministros do 7 de outubro de 2011 (publicado no BOE do 2 de novembro de 2011 por Resolución da Secretaría Xeral de Universidades do 13 de outubro de 2011).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no
Boletín Oficial del Estado
(BOE) e no
Diario Oficial de Galicia
(DOG), neste caso, do primeiro inciso do número 5.1 da Memoria para a solicitude de verificación de títulos oficiais segundo o anexo I do Real decreto 1393/2007, do 29 de outubro, segundo comunicado do 14 de outubro de 2008 da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título de máster universitario en Edición, que se recolle no anexo a esta resolución.
Vigo, 21 de abril de 2012.
Rama de coñecemento: Artes e Humanidades.
Universidades participantes: Santiago e Vigo.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos do máster.
Para a obtención do título de máster universitario en Edición, o alumnado deberá superar os 60 ECTS de que consta o máster.
RESOLUCIÓN do 21 de abril de 2012 pola que se publica o plan de estudos da titulación oficial de máster universitario en Enerxía e Sustentabilidade.
Universidade de Vigo — III. Outras disposicións — 21/05/2012

Obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANECA).
Establecido o carácter oficial do título por Acordo do Consello de Ministros do 15 de abril de 2011 (publicado no BOE do 11 de maio de 2011 por Resolución da Secretaría Xeral de Universidades do 26 de abril de 2011).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no
Boletín Oficial del Estado
(BOE) e no
Diario Oficial de Galicia
(DOG), neste caso, do primeiro inciso do número 5.1 da Memoria para a solicitude de verificación de títulos oficiais segundo o anexo I do Real decreto 1393/2007, do 29 de outubro, segundo comunicado do 14 de outubro de 2008 da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título de máster universitario en Enerxía e Sustentabilidade, que se recolle no anexo a esta resolución.
Vigo, 21 de abril de 2012.
Rama de coñecemento: Enxeñaría e Arquitectura.
Universidades participantes: Vigo.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos do máster.
Para a obtención do título de máster universitario en Enerxía e Sustentabilidade, o alumnado deberá superar os 60 ECTS de que consta o máster.
RESOLUCIÓN do 9 de maio de 2012, da Dirección da Axencia Galega de Infraestruturas, pola que se delega o exercicio de determinadas facultades nas persoas titulares dos servizos provinciais da Axencia.
Axencia Galega de Infraestruturas — III. Outras disposicións — 21/05/2012

O Decreto 173/2011, do 4 de agosto, polo que se aprobou o estatuto da Axencia Galega de Infraestruturas, dispón que corresponde á persoa titular da Dirección a función de executar os orzamentos e autorizar os pagamentos e os gastos da Axencia e das unidades adscritas.
A entrada en funcionamento da entidade o pasado mes de xaneiro, mostra a necesidade de adoptar medidas dirixidas a alcanzar unha maior axilidade na realización daqueles gastos que, pola súa natureza e entidade, deben tramitarse con celeridade. Para tales efectos, cómpre acudir á delegación de competencias nos titulares dos servizos provinciais.
En consecuencia, de conformidade co establecido no artigo 6 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, no artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común; e no artigo 72.4.º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia,
Primeiro. Obxecto da delegación.
1. Delégase nas persoas titulares dos servizos provinciais da Axencia Galega de Infraestruturas, no respectivo ámbito territorial, o exercicio das facultades de autorizar e dispoñer os gastos, así como o recoñecemento de obrigas e a proposta de ordenación dos correspondentes pagamentos, en relación cos gastos necesarios para o cumprimento das súas funcións, de acordo cos seguintes límites:
a) Os devanditos gastos deberán realizarse con cargo aos créditos que lle foran desconcentrados a cada servizo provincial, e a contía de cada un deles non poderá ser superior ao importe que, anualmente, fixe a Lei de orzamentos xerais da Comunidade Autónoma ao amparo do previsto no artigo 97.1.a) do texto refundido da Lei de réxime financeiro e orzamentario de Galicia.
b) Quedan excluídos desta delegación os gastos relativos á execución de obras e contratación de servizos de enxeñaría.
2. A competencia que se delega inclúe a sinatura dos documentos contables en que se reflicten as correspondentes fases dos gastos.
Segundo. Criterios complementarios.
Na aplicación da delegación teranse en conta os seguintes criterios:
1. As resolucións administrativas que se adopten facendo uso da delegación contida nesta resolución farán constar expresamente esta circunstancia e consideraranse ditadas polo órgano delegante.
2. En calquera momento, a persoa titular da Dirección da Axencia poderá avocar o exercicio das competencias que se delegan.
Terceiro. Eficacia da delegación.
Esta resolución producirá efectos a partir do día seguinte ao da súa publicación no Diario Oficial de Galicia.
Santiago de Compostela, 9 de maio de 2012.
RESOLUCIÓN do 21 de abril de 2012 pola que se publica o plan de estudos da titulación oficial de máster universitario en Xestión e Dirección Laboral.
Universidade de Vigo — III. Outras disposicións — 18/05/2012

Obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANECA).
Establecido o carácter oficial do título por Acordo do Consello de Ministros do 15 de abril de 2011 (publicado no BOE do 11 de maio de 2011 por Resolución da Secretaría Xeral de Universidades do 26 de abril de 2011).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no Boletín Oficial del Estado (BOE) e no Diario Oficial de Galicia (DOG), neste caso, do primeiro inciso do número 5.1 da Memoria para a solicitude de verificación de títulos oficiais segundo o anexo I do Real decreto 1393/2007, do 29 de outubro, segundo comunicado do 14 de outubro de 2008, da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título de máster universitario en Xestión e Dirección Laboral pola Universidade de Vigo, que se recolle no anexo a esta resolución.
Vigo, 21 de abril de 2012.
Rama de coñecemento: Ciencias Sociais e Xurídicas.
Universidades participantes: A Coruña, Santiago de Compostela e Vigo.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos do máster.
Para a obtención do título de máster universitario en Xestión e Dirección Laboral, o alumnado deberá superar os 120 ECTS de que consta o máster.
RESOLUCIÓN do 3 de maio de 2012, da Dirección Xeral do Centro Informático para a Xestión Tributaria, Económico-Financeira e Contable (CIXTEC), pola que se dá publicidade aos convenios de colaboración subscritos por este ente público no primeiro cuadrimestre do ano 2012.
Centro Informático para a Xestión Tributaria, Económico-Financeira e Contable — III. Outras disposicións — 18/05/2012

Para os efectos previstos no artigo 11.1) da Lei 4/2006, do 30 de xuño, de transparencia e de boas prácticas na Administración pública galega, acórdase dar publicidade aos convenios de colaboración subscritos polo Centro Informático para a Xestión Tributaria, Económico-Financeira e Contable (CIXTEC) nos meses de xaneiro, febreiro, marzo e abril do ano 2012 e que se relacionan no anexo a esta resolución.
Santiago de Compostela, 3 de maio de 2012.
N.º 1.
Título: Convenio de colaboración entre a Escola Galega de Administración Pública (EGAP) e o Centro Informático de Xestión Tributaria, Económico-Financeira e Contable (CIXTEC) para o desenvolvemento de actividades de formación, divulgación e investigación.
Obxecto: a participación nas actividades da EGAP do persoal dependente do CIXTEC, así como a colaboración e o desenvolvemento conxunto de actividades de carácter formativo, divulgador e investigador en materias da competencia das institucións asinantes del; actuando de forma máis eficaz e eficiente na utilización dos medios humanos, materiais e organizacionais de cada unha delas, para un mellor cumprimento dos fins de ambas as dúas partes, en beneficio da cidadanía e da sociedade galega.
Sinatura: 24 de xaneiro de 2012.
Importe: 0 €.
RESOLUCIÓN do 21 de abril de 2012 pola que se publica o plan de estudos da titulación oficial de máster universitario en Estudos de Xénero.
Universidade de Vigo — III. Outras disposicións — 18/05/2012

Obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANECA).
Establecido o carácter oficial do título por Acordo do Consello de Ministros do 15 de abril de 2011 (publicado no BOE do 11 de maio de 2011 por Resolución da Secretaría Xeral de Universidades do 26 de abril de 2011).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no
Boletín Oficial del Estado
(BOE) e no
Diario Oficial de Galicia
(DOG), neste caso, do primeiro inciso do punto 5.1 da Memoria para a solicitude de verificación de títulos oficiais segundo o anexo I do Real decreto 1393/2007, do 29 de outubro, segundo comunicado do 14 de outubro de 2008, da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título de máster universitario en Estudos de Xénero que se recolle no anexo a esta resolución.
Vigo, 21 de abril de 2012.
Rama de coñecemento: Ciencias Sociais e Xurídicas.
Universidades participantes: Vigo.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos do máster.
Para a obtención do título de máster universitario en Estudos de Xénero, o alumnado deberá superar os 120 ECTS dos que consta o máster.
RESOLUCIÓN do 21 de abril de 2012 pola que se publica o plan de estudos da titulación oficial de máster universitario en Economía, Avaliación e Xestión do Medio Mariño e os Recursos Pesqueiros.
Universidade de Vigo — III. Outras disposicións — 18/05/2012

Obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANECA).
Establecido o carácter oficial do título por Acordo do Consello de Ministros do 22 de xaneiro de 2010 (publicado no BOE do 26 de febreiro de 2010 por Resolución da Secretaría Xeral de Universidades do 9 de febreiro de 2010).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no Boletín Oficial del Estado (BOE) e no Diario Oficial de Galicia (DOG), neste caso, de primeiro inciso do número 5.1 da Memoria para a solicitude de verificación de títulos oficiais segundo o anexo I do Real decreto 1393/2007, do 29 de outubro, segundo comunicado do 14 de outubro de 2008, da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título oficial de máster universitario en Economía, Avaliación e Xestión do Medio Mariño e os Recursos Pesqueiros, que se recolle no anexo a esta resolución.
Vigo, 21 de abril de 2012.
• Itinerario I. Avaliación Pesqueira.
Rama de coñecemento: Ciencias Sociais e Xurídicas.
Universidades participantes: Vigo.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos do máster.
• Itinerario II. Economía e Política do Medio e dos Recursos Mariños.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos do máster.
Para a obtención do título de máster universitario en Economía, Avaliación e Xestión do Medio Mariño e os Recursos Pesqueiros, en calquera dos dous itinerarios, o alumnado deberá superar os 120 ECTS de que consta o máster.
RESOLUCIÓN do 3 de maio de 2012, da Dirección Xeral de Innovación e Xestión da Saúde Pública, pola que se fai pública a realización dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 18/05/2012

A Orde do 30 de xullo de 1997, conxunta das consellerías de Agricultura, Gandaría e Montes e de Sanidade e Servizos Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como, para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo comunicarán, aos organismos responsables, na comunidade autónoma, a homologación dos ditos cursos, e no seu artigo 9 a obrigatoriedade de que o organismo oficial responsable publique no
Diario Oficial de Galicia
a información correspondente a cada curso que vai ter lugar.
En consecuencia, anúnciase a realización dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Biocontrol y Calidad Alimentaria, S.L., de acordo coas seguintes bases:
1. Denominación do curso.
Curso para a capacitación de aplicadores/manipuladores de produtos biocidas. Nivel básico.
2. Entidade organizadora.
Biocontrol y Calidad Alimentaria, S.L.
3. Data.
Os días 8, 15, 22 e 29 de xuño de 2012.
4. Lugar de celebración.
Instalacións do Grupo Sada. Duarría, s/n. Castro Ribeiras de Lea.
27260 Castro de Rei. Lugo.
5. Número de prazas.
Máximo 20 alumnos.
6. Dirixido a:
Todo o persoal auxiliar das empresas que apliquen e/o manipulen produtos biocidas de uso ambiental e na industria alimentaria, non clasificados como moi tóxicos, e persoal de establecementos.
7. Criterios de selección.
Por rigorosa orde de recepción de inscricións.
8. Presentación de solicitudes.
Solicitude só para a empresa destinataria e segundo o modelo anexo I.
9. Programa.
10. Certificado de superación do curso.
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e, en caso de superalas, expedirá o certificado correspondente co que poderá solicitar á Dirección Xeral de Innovación e Xestión da Saúde Pública da Consellería de Sanidade o carné de aplicador/manipulador de biocidas, nivel básico.
Santiago de Compostela, 3 de maio de 2012.
RESOLUCIÓN do 7 de maio de 2012, da Secretaría Xeral Técnica da Consellería de Presidencia, Administracións Públicas e Xustiza, pola que se dá publicidade aos convenios de colaboración subscritos por esta consellería no primeiro cuadrimestre do ano 2012.
Consellería de Presidencia, Administracións Públicas e Xustiza — III. Outras disposicións — 18/05/2012

O artigo 11 da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia número 136, do 14 de xuño), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo 1.
Darlle publicidade á relación dos convenios subscritos pola Consellería de Presidencia, Administracións Públicas e Xustiza nos meses de xaneiro, febreiro, marzo e abril do ano 2012, que se incorpora como anexo I a esta resolución.
Artigo 2.
Darlle publicidade á relación dos convenios subscritos pola Consellería de Presidencia, Administracións Públicas e Xustiza nos meses de setembro, outubro, novembro e decembro do ano 2011, que se incorpora como anexo II a esta resolución.
Santiago de Compostela, 7 de maio de 2012.
ORDE do 8 de maio de 2012 pola que se fixa o prezo de venda ao público dunha publicación editada por esta consellería.
Consellería de Presidencia, Administracións Públicas e Xustiza — III. Outras disposicións — 18/05/2012

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo do informe favorable da Consellería de Facenda, e publicados no Diario Oficial de Galicia.
Para cumprir este mandado e despois de emitido o informe favorable da Consellería de Facenda, esta consellería
Artigo único.
1. Queda aprobado o prezo de venda ao público da publicación editada por esta consellería que se relaciona no anexo.
2. Este prezo entenderase con IVE incluído.
Santiago de Compostela, 8 de maio de 2012.
Resolucións emitidas pola Axencia de Protección da Legalidade Urbanística (APLU) en materia de reposición da legalidade
: 18 euros.
DECRETO 134/2012, do 31 de maio, polo que se derroga o Decreto 350/1990, do 22 de xuño, sobre fluoración das augas potables de consumo público.
Consellería de Sanidade — I. Disposicións xerais — 19/06/2012

A Consellería de Sanidade, seguindo as directrices marcadas pola Organización Mundial da Saúde na súa resolución da 28ª Asemblea e no referente á prevención da carie dental, ditou o Decreto 350/1990, do 22 de xuño, sobre fluoración das augas potables de consumo público.
Mediante o citado decreto procedeuse a establecer a obriga de fluorar as augas de consumo público no ámbito territorial da Comunidade Autónoma de Galicia, sendo obrigatoria para as empresas e entidades abastecedoras e/ou distribuidoras de augas que abasteceran unha poboación de máis de 25.000 habitantes, agrupados nun ou máis concellos, que os niveis medios de ión fluoruro nas augas distribuídas sexan inferiores a 0,7 ppm (mg/l) ou que a poboación abastecida presentara uns indicadores de saúde dental que non acaden os niveis recomendados pola Organización Mundial da Saúde.
Os distintos estudos epidemiolóxicos realizados nos anos 1990, 1995, 2000, 2005 e 2010 poñen de manifesto que a saúde bucodental dos escolares galegos evoluciona favorablemente. Segundo os datos do estudo realizado en Galicia no ano 2010, o 71% dos escolares de 6 anos están libres de carie e o índice CAO nos escolares de 12 anos, é menor de 1. Estes resultados indícannos que a saúde bucodental dos escolares galegos se sitúa próxima a acadar os obxectivos marcados pola Organización Mundial da Saúde para o ano 2020.
No ámbito científico existen controversias acerca da necesidade de fluorar a auga de consumo humano tendo en conta os beneficios e os riscos da fluoración desta, tales como a fluorose dental ou certas enfermidades óseas.
En varios países europeos e do continente americano xa suspenderon a fluoración das augas para o consumo humano. Na Comunidade Autónoma de Galicia ningunha rede de abastecemento de auga potable está a ser fluorada na actualidade.
Tendo en consideración as iniciativas adoptadas noutros países, a evolución favorable da saúde bucodental dos escolares galegos e as discrepancias entre os beneficios e riscos da fluoración da auga, procede derrogar o dito Decreto 350/1990, do 22 de xuño, sobre fluoración das augas potables de consumo público.
Na súa virtude, de conformidade co establecido no artigo 34.5º da Lei 1/1983, do 22 de febreiro, reguladora da Xunta e da súa Presidencia, por proposta da conselleira de Sanidade e logo de deliberación do Consello da Xunta de Galicia na súa reunión do día trinta e un de maio de dous mil doce,
Artigo único. Queda derrogado o Decreto 350/1990, do 22 de xuño, sobre fluoración das augas potables de consumo público.
Disposición derradeira
O presente decreto entrará en vigor aos vinte días da súa publicación no Diario Oficial de Galicia.
Santiago de Compostela, trinta e un de maio de dous mil doce
ORDE do 14 de xuño de 2012 pola que se dispón o nomeamento dun vogal do Consello de Administración da Autoridade Portuaria da Coruña.
Consellería do Medio Rural e do Mar — II. Autoridades e persoal — 21/06/2012

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e dos organismos e entidades que aquelas representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
Por proposta do presidente do ente público Portos do Estado, o nomeamento como vogal no Consello de Administración da Autoridade Portuaria da Coruña de Jorge Atán Castro.
Santiago de Compostela, 14 de xuño de 2012
CORRECCIÓN de erros. Decreto 129/2012, do 31 de maio, polo que se regula o réxime aplicable a persoal das entidades instrumentais integrantes do sector público autonómico de Galicia que sexan obxecto de creación, adaptación ou extinción.
Consellería de Presidencia, Administracións Públicas e Xustiza — I. Disposicións xerais — 18/06/2012

Advertido erro no citado decreto, publicado no
Diario Oficial de Galicia
número 112, do mércores, 13 de xuño de 2012, cómpre facer as seguintes correccións:
Na páxina 23006, no artigo 7, onde di: «O persoal laboral fixo das entidades instrumentais incluídas no presente capítulo rexerase polas seguintes disposicións:», debe dicir: «O persoal das entidades instrumentais incluídas no presente capítulo rexerase polas seguintes disposicións:».
Na páxina 23006, no artigo 7, letra b), onde di: «..., de acordo co artigo 55.3 da LOFAXGA e coa súa disposición transitoria sexta...», debe dicir: «..., de acordo co artigo 55.2 da LOFAXGA e coa súa disposición transitoria sexta...».
ORDE do 14 de xuño de 2012 pola que se amplía a dotación orzamentaria da Orde do 23 de decembro de 2011 pola que se modifican as bases reguladoras das axudas para os investimentos en transformación e comercialización de produtos agrarios e forestais do período 2007-2013, e se convocan as cofinanciadas polo Feader para o exercicio orzamentario de 2012.
Consellería do Medio Rural e do Mar — III. Outras disposicións — 21/06/2012

A Orde do 23 de decembro de 2011 (publicada no DOG do 29 de decembro) modifica as bases reguladoras das axudas para os investimentos en transformación e comercialización de produtos agrarios e forestais do período 2007-2013, e convoca as cofinanciadas polo Feader para o exercicio orzamentario de 2012.
No seu artigo 8. Financiamento, relativo ao financiamento destas axudas, detállanse as aplicacións orzamentarias e o importe económico previsto para elas, así como a posibilidade de incrementar as cantidades fixadas anteriormente con remanentes adicionais, tal como permite o artigo 30 do Decreto 11/2009, do 8 de xaneiro, polo que se aproba o regulamento da Lei 9/2007, do 13 de xuño, de subvencións de Galicia.
Á vista do elevado número de solicitudes e do investimento presentado, considérase necesario ampliar a dotación orzamentaria inicialmente consignada.
En consecuencia, de acordo co disposto no artigo 30.I.3º do Estatuto de autonomía de Galicia e no uso das facultades que me confire a Lei 9/2007, do 13 de xuño, de subvencións de Galicia,
Artigo único
Amplíase a dotación orzamentaria que se establece na Orde do 23 de decembro de 2011 pola que se modifican as bases reguladoras das axudas para os investimentos en transformación e comercialización de produtos agrarios e forestais do período 2007-2013, e se convocan as cofinanciadas polo Feader para o exercicio orzamentario de 2012, nos seguintes importes e nas aplicacións dos orzamentos da Comunidade Autónoma de Galicia para 2012:
Disposición adicional única
Esta ampliación orzamentaria non afecta o prazo que se establece para a presentación de solicitudes de axuda na devandita Orde do 23 de decembro de 2011.
Disposición derradeira
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 14 de xuño de 2012